Þeir taka til sín súrefni úr plöntuleifum og auka þannig smám saman kolefnisinnihalds mósins . Þegar mórinn grefst undir fargi jarðlaga verða margvísleg efnahvörf þar sem mikill hluti vatns , súrefnis , köfnunarefnis og annarra efna hverfa brott . Hinn upprunalegi mór ummyndast í æ kolefnisríkara efni , brúnkol , steinkol og loks antrasít , sem nefna mætti reyklaus steinkol . Mór er stunginn og síðan þarf að þurrka hann áður en hægt er að nota hann sem eldsneyti . Á Íslandi hefur mór hefur verið stunginn , þurrkaður og notaður sem eldsneyti í gegnum aldirnar . Nánar er fjallað um mó og mógrafir , en svo kallast grafir sem myndast við mógröft , í svari Birnu Lárusdóttur við spurningunni Hvað eru mógrafir og til hvers voru þær grafnar ? Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .